Irbich-Viaduc

Den Irbich-Viaduc ass eng Stroossebréck iwwer d'Irbich bei Maarnech, um Flouer Fëschberfuert, déi am Juni 2022 mam éischten Deel vun der Transversale de Clervaux opgemaach gouf"Umgehung von Clerf kommt voran." wort.lu, 11.03.2019..

Et ass eng 265 Meter laang a bis zu 38 Meter héich Dunnebréck mat enger Stroossebreet vu 7 m. Se steet op 6 Peiler, déi tëscht 12 a 36 Meter héich sinn"Nouvelle transversale de Clervaux - Viaduc Irbich (Lot 1)." op tr-engineering.lu.. D'Bréck mécht e Bou mat engem Radius vun 350 m. Wéinst der Schréi vum Tablier hunn d'Huelkëschtendunnen am Breetschnëtt d'Form vun engem onreegelméissegen Trapez, mat verschidden Héichte vun de Säiten.

Nodeems d'Peiler gebaut waren, hunn am Summer 2017 d'Aarbechten ugefaangen, d'stolen Dunnen, déi den Tablier droen, op d'Pilieren ze drécken"Arbeiten für 'Transversale de Clervaux': Brückenschlag in die Zukunft." wort.lu, 27.07.2017.. D'Aarbechten op der Bréck waren am Abrëll 2021 fäerdeg.

Um Spaweck

 Pressedossier op gouvernement.lu vum 4. Abrëll 2016.

Kategorie:Stroossebrécken zu Lëtzebuerg
Kategorie:Dunnebrécken
Kategorie:Bauwierker 2022
Kategorie:Gemeng Klierf